CELEX: C2006/326/150
Language: sk
Date: 2006-12-30 00:00:00
Title: Vec T-323/06: Žaloba podaná 21. novembra 2006 – FRESYGA/Komisia

30.12.2006   
            
            
               SK
            
            
               Úradný vestník Európskej únie
            
            
               C 326/73
            
         Žaloba podaná 21. novembra 2006 – FRESYGA/Komisia
   (Vec T-323/06)
   (2006/C 326/150)
   Jazyk konania: španielčina
   Účastníci konania
   
      Žalobkyňa: FRESYGA, SA (Almería, Španielsko) (v zastúpení: J. Rovira Daudí, abogada)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               rozhodnúť, že táto žaloba o neplatnosť je prípustná, a čiastočne zrušiť rozhodnutie z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť, a to v rozsahu, v akom sa týka územia európskeho významu SCI ES6110006, tak aby sa rozhodnutie na toto SCI nevzťahovalo,
            
         
               —
            
            
               subsidiárne čiastočne zrušiť rozhodnutie z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť, a to tak, aby z SCI ES6110006 bola vyňatá hospodárska usadlosť „Coto de Padilla“ s rozlohou 8 500 000 m2, ktorá sa nachádza sa na území obce Níjar,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Táto žaloba smeruje proti rozhodnutiu Komisie z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť (1), v rozsahu, v akom za územie európskeho významu vyhlasuje územie ES611 0006 „Ramblas de Gergal, Tabernas y Sur de Sierra Alhamilla“ ako celok, alebo subsidiárne v rozsahu, v akom je do tohto zoznamu zahrnutá poľnohospodárska usadlosť žalobcu.
   Žalobné dôvody a hlavné tvrdenia sú podobné ako vo veci Manuel Espinosa a i./Komisia (T-322/06).
   Osobitne sa uvádza, že v čase medzi podaním návrhu a schválením SCI ES 6110006 Komisia nepreskúmala sociálne a ekonomické charakteristiky daného územia, ani stav ochrany územia napriek tomu, že orgány obce Níjar jej zaslali žiadosti v tomto zmysle, a prijala len návrh Junta de Andalucía (zastupiteľstvo autonómnej oblasti Andalúzia) bez toho, aby preskúmala vhodnosť týchto charakteristík.
   
      (1)  Ú. v. EÚ L 259, 21.9.2006, s. 1.